Liisa-Ly Pakosta

Justiits- ja digiminister Teie: 17.12.2024 nr 8-3/8861-1

info@just.ee Meie: Kuupäev digitaalallkirjas nr 1-8-2/24/2

**Arvamus karistusseadustiku muutmise seaduse eelnõu väljatöötamiskavatsusele (nn nõusolekuseaduse VTK)**

Lp Liisa-Ly Pakosta

MTÜ Lastekaitse Liit tänab Justiitsministeeriumi võimaluse eest esitada arvamus nn nõusolekuseaduse VTK-le. Tunnustame justiitsministeeriumi põhjaliku töö ja kaasamise eest ning toetame VTK eesmärki viia karistusseadustikus sätestatud seksuaalse enesemääramise vastased süüteod Istanbuli konventsiooniga vastavusse.

Istanbuli konventsiooni artikkel 36 sätestab, et nõusolek seksuaalseks vahekorraks peab olema antud vabatahtlikult ning lähtuma inimese vabast tahtest. Sealhulgas rõhutatakse konventsioonis ja kinnitatakse ka konventsiooni järelvalveorgani GREVIO raportites, et liitunud riigid peaksid eelistama jah-mudelit.

**Lastekaitse Liit toetab nõusolekuseaduse JAH-mudelit,** kuna see vastab kõige paremini Istanbuli konventsiooni regulatsioonile, annab seksuaalvägivalla ohvritele tõhusama kaitse ja on kooskõlas ühiskondlike hoiakutega ning kaasaegse seksuaalharidusega, mistõttu on selline teadlikkus juba levinud noorte jt ühiskonnagruppide seas ning sellest tulenevalt on ka edaspidi nõusolekuseaduse sõnumit lihtsam ja selgem kommunikeerida.

Loodame igakülgsele koostööle ning oleme valmis edaspidi jätkuvalt protsessi panustama.

Lugupidamisega

/allkirjastatud digitaalselt/

Varje Ojala

Juhatuse liige

MTÜ Lastekaitse Liit

Helen Saarnik helen.saarnik@lastekaitseliit.ee